મેરાન્યૂઝ નેટવર્ક, રાજકોટ: રંગીલું ગણાતું રાજકોટ ક્રાઇમ નગરી બની ચૂક્યું છે. ગત સાંજે શહેરના નવલનગર વિસ્તારમાં વધુ એક હત્યાની ઘટના સામે આવી હતી. જેમાં પતિએ આડેધડ છરીના ઘા ઝીંકી પોતાની પત્નીની હત્યા કર્યાનું સામે આવ્યું છે. એટલું જ નહીં બંનેના ઝઘડામાં સાસુ વચ્ચે પડતા પતિએ તેમના પર પણ છરી વડે હુમલો કરતા ઇજાગ્રસ્ત સાસુને સારવાર માટે સિવિલ હોસ્પિટલે ખસેડવામાં આવ્યા હતા. ઘટનાની જાણ થતાં દોડી ગયેલી પોલીસે આરોપી પતિને ઝડપી પાડી કાયદેસરની કાર્યવાહી હાથ ધરી છે.